ჯეიმს პატრიკ ალისონი

**ჯეიმს პატრიკ ალისონი** (დ. 1948 წლის 7 აგვისტოს) — ამერიკელი იმუნოლოგი და ნობელის პრემიის ლაურეატი, რომელიც იმუნოლოგიის პროფესორი, კათედრის გამგე და იმუნოთერაპიის პლატფორმის დამფუძნებელი და აღმასრულებელი დირექტორია MD Anderson-ის სიმსივნის ცენტრში ჰიუსტონში, ტეხასში. 
300px|მინი|მარცხნივ|ჯეიმს პატრიკ ალისონი
ალისონმა აღმოაჩინა ახალი მკურნალობის მეთოდები ყველაზე მომაკვდინებელი სიმსივნეებისთვის. ასევე სიმსივნის კვლევის ინსტიტუტის (CRI) სამეცნიერო საკონსულტაციო საბჭოს დირექტორია. აქვს გრძელვადიანი ინტერესი T-უჯრედების განვითარებისა და გააქტიურების მექანიზმების, სიმსივნის იმუნოთერაპიის ახალი სტრატეგიების შემუშავების მიმართ და აღიარებულია როგორც ერთ-ერთი პირველი ადამიანი, რომელმაც გამოაცალკევა T-უჯრედის ანტიგენის რეცეპტორის ცილა.
2014 წელს მიენიჭა ჯილდო ბიოლოგიის მეცნიერებაში; 2018 წელს კი ტასუკუ ჰონჯოსთან ერთად გახდა ნობელის პრემიის გამარჯვებული ფიზიოლოგიასა და მედიცინაში.
### ადრეული ცხოვრება
ალისონი დაიბადა 1948 წლის 7 აგვისტოს, ელისში, ტეხასში.კონსტენს კალულას(ლინის) და ალბერტ მერფ ალისონის სამი ვაჟიდან ყველაზე უმცროსია. მერვე კლასის მათემატიკის მასწავლებელმა დიდი გავლენა მოახდინა ჯეიმსის კარიერულ განვითარებაზე. ერთი  ზაფხული გაატარა  საზაფხულო სამეცნიერო-საგანმანათლებლო პროგრამაში ტეხასის უნივერსიტეტში, ოსტინში და დაასრულა საშუალო სკოლა  დისტანციური კურსის მეშვეობით ელისის საშუალო სკოლაში. ალისონმატეხასის უნივერსიტეტში მიიღო ბაკალავრის ხარისხი მიკრობიოლოგიაში  ხოლო  1973 წელს მიიღო დოქტორის ხარისხი ბიოლოგიურ მეცნიერებებში.
### კარიერა
1974 წლიდან 1977 წლამდე ალისონი მუშაობდა კალიფორნიაში როგორც პოსტდოქტორანტი კლინიკასა და კვლევით ფონდში. 1977 წლიდან 1983 წლამდე  მუშაობდა როგორც ასისტენტ ბიოქიმიკოსი და ასისტენტ პროფესორი MD Anderson-  ის  კვლევით განყოფილებაში სმითვილში, ტეხასში. ხოლო 1983 წლიდან 1984 წლამდე მუშაობდა როგორც ასოცირებული ბიოქიმიკოსი და ასოცირებული პროფესორი.  დაინიშნა იმუნოლოგიის პროფესორად და სიმსივნის კვლევის ლაბორატორიის დირექტორად კალიფორნიის უნივერსიტეტში, ბერკლიში. 1997 წელს დაინიშნა პროფესორად კალიფორნიის უნივერსიტეტში, სან-ფრანცისკოში.
2004 წელს  გადავიდა Memorial Sloan-Kettering-ის სიმსივნის ცენტრში (MSKCC) ნიუ-იორკში, რათა გამხდარიყო სიმსივნის იმუნოთერაპიის ცენტრის დირექტორი და იმუნოლოგიის პროგრამის ხელმძღვანელი. 2004 წლიდან 2012 წლამდე იყო Weill Cornell Medicine-ის პროფესორი და იმუნოლოგიისა და მიკრობული პათოგენეზის სადოქტორო პროგრამის თანახელმძღვანელი სამედიცინო მეცნიერებათა სამაგისტრო სკოლაში. აგრეთვე იყო მკვლევარი 2012 წლამდე,ხოლო 2012 წლიდან იმუნოლოგიის კათედრის გამგეა MD Anderson-ის სიმსივნის ცენტრში.
ალისონი მეცნიერების ეროვნული აკადემიისა და მედიცინის ეროვნული აკადემიის, ამერიკული მიკრობიოლოგიის აკადემიისა  და American Association for the Advancement of Science-ის წევრია. აგრეთვე Cancer Research Institute-ის სამეცნიერო საკონსულტაციო საბჭოს დირექტორია. ადრე  მსახურობდა როგორც American Association of Immunologists-ის პრეზიდენტი.
### კვლევა
მინი|მარჯვნივ|Hegasy CTLA4 PD1 Immunotherapy.png
რალფ რეისფილდის  ხელმძღვანელობით,  გაიარა ტრენინგი  სიმსივნის იმუნოლოგიაზე,სადაც იკვლევდა ადამიანის ლეიკოციტების ანტიგენებს (HLA), T-უჯრედებს და იკვლევდა თუ რა როლი აქვთ HLA ცილებს იმუნური სისტემის დახმარებაში. 
1982 წელს ალისონმა პირველად აღმოაჩინა T-უჯრედის რეცეპტორი. 
ალისონის კვლევა T-უჯრედის მექანიზმების გასარკვევად ჩატარდა 1990-იან წლებში კალიფორნიის უნივერსიტეტში, ბერკლიში. 1996 წელს იყო პირველი, ვინმაც აჩვენა, რომ T-უჯრედის ინჰიბიტორული მოლეკულის (ცნობილი როგორც CTLA-4) ანტისხეულურმა დაბლოკვამ შეიძლება გამოიწვიოს გაძლიერებული ანტი-სიმსივნეს  იმუნური პასუხები და სიმსივნის უარყოფა.

ალისონის კვლევა ეხება T-უჯრედის ანტიგენის რეცეპტორის კომპლექსის, თანა-სტიმულატორული რეცეპტორებისა და სხვა მოლეკულების იმუნოლოგიებს, რომლებიც ჩართულია T-უჯრედის გააქტიურებაში. განსაკუთრებით დაინტერესებულია სიგნალების პოვნით, რომლებიც იწვევენ უბრალო T-უჯრედების დიფერენციაციას და ასევე, რომლებიც განსაზღვრავენ, გამოიწვევს თუ არა ანტიგენის რეცეპტორის ჩართვა T-უჯრედების ფუნქციურ გააქტიურებას ან ინაქტივაციას. განსაზღვრის შემდეგ, ძირითადი კვლევები გამოიყენება ახალი სტრატეგიების შესამუშავებლად აუტოიმუნური დაავადებების მკურნალობისა და სიმსივნის იმუნოთერაპიისთვის. 

დააარსა იმუნოთერაპიის პლატფორმა MD Anderson-ის სიმსივნის ცენტრში სიმსივნის პაციენტების იმუნური პასუხების შესასწავლად.
რაოდენობრივი ანალიზის მიხედვით ,2010-2019 წლების პერიოდში ალისონი ყველაზე მაღალი რეიტინგის მქონეა პრესტიჟული საერთაშორისო სამეცნიერო ჯილდოების მოგებაში. 40-იდან დანმიღებული აქვს 13 საუკეთესო ჯილდო მეცნიერების სფეროში.
2011 წელს ალისონმა მოიგო ჯილდო ბიოტექნოლოგიასა და მედიცინაში  და მიენიჭა ამერიკელი იმუნოლოგების ასოციაციის  ჯილდო. 2013 წელს მიიღო პრემია კლინიკურ იმუნოლოგიაში. 2014 წელს აიღო პირველი Tang Prize ბიოფარმაცევტული მეცნიერების სფეროში ტასუკუ 
ჰონჯოსთან ერთად. მოიგო პრემია სიმსივნის კვლევის პროგრესისთვის National Foundation for Cancer Research-ისგან. მიიღო 3 მილიონი დოლარის პრიზი  მეცნიერებების დარგში the Canada Gairdner International Award, and the Balzan Prize for Immunological Approaches in Cancer Therapy (this prize jointly with Robert D. Schreiber).2018 წელს მიიღო საერთაშორისო პრემია მედიცინის დარგში, და ჯილდო მედიცინასა და ბიოსამედიცინო კვლევაში.
ალისონს ტასუკუ ჰონჯოსთან ერთად, 2018 წელს მიენიჭა ნობელის პრემია ფიზიოლოგიასა და მედიცინაში  სიმსივნის თერაპიის აღმოჩენისთვის.
ალისონმა მიიღო Golden Plate Award  2019 წელს.

### პირადი ცხოვრება
ალისონი დაქორწინდა მალინდა ბელიზე 1969 წელს. ჰყავთ ერთი ვაჟი. განქორწინდნენ 2012 წელს. ალისონი შეხვდა პადმანე შარმას 2004 წელს. ალისონი და შარმა გახდნენ თანამშრომლები და მეგობრები და დაქორწინდნენ 10 წლის შემდეგ 2014 წელს.  
ალისონის დედა გარდაიცვალა ლიმფომით, როცა ალისონი 10 წლის იყო. ძმა გარდაეცვალა პროსტატის სიმსივნით 2005 წელს.

### რესურსები ინტერნეტში
https://faculty.mdanderson.org/profiles/james_allison.html

https://www.hhmi.org/research/investigators/allison_bio.htmlhttps://web.archive.org/web/20130430024354/http://www.hhmi.org/research/investigators/allison_bio.html

Nobel Prize including the Nobel Lecture December 7, 2018 Immune Checkpoint Blockade in Cancer Therapy: New insights, opportunities, and prospects for cures

https://www.mdanderson.org/newsroom/nobel-prize.html

https://www.pbs.org/independentlens/documentaries/jim-allison-breakthrough/

## სქოლიო 
კატეგორია:ნობელის პრემიის ლაურეატები
კატეგორია:ნობელის პრემია
კატეგორია:მედიცინის მკვლევრები
კატეგორია:მედიცინის დოქტორები
კატეგორია:ბიოტექნოლოგია
კატეგორია:დაბადებული 1948